З улікам таго, што на фізкультуру, як і на маляванне, адводзілася адна гадзіна ў тыдзень у кожным класе, у Чайкоўскага хапала часу, каб займацца іншымі справамі. Вітаўт Кіпель прыгадваў, што апошні шмат у чым спрычыніўся да рамонту скаўцкай святліцы (яшчэ ў кастрычніку 1945 г. у Рэгенсбургу быў створаны Першы Звяз беларускіх скаўтаў імя Кастуся Каліноўскага); працаваў над аздабленнем царквы святой Еўфрасінні Полацкай, якую збудавалі літаральна за месяц; спяваў у царкоўным хоры (Ліст В. Кіпеля да аўтара, снежань 2009 г.).